stanford-oval/wikipedia huggingface dataset:
ช่องไขสันหลังที่เอวตีบ
เหตุ > กระดูกสันหลังอักเสบแบบแข็งตัว (Ankylosing spondylitis)

กระดูกสันหลังอักเสบที่ L5 เคลื่อนออกจาก S1 (Grade II, <50%)
กระดูกสันหลังอักเสบแบบแข็งตัวที่เอวและเป็นมาก ซึ่งอาจทำให้ช่องไขสันหลังตีบ
การวินิจฉัย

การวินิจฉัยจะขึ้นอยู่กับสิ่งที่แพทย์ตรวจพบ
คนไข้บางคนอาจมีช่องไขสันหลังตีบโดยไม่มีอาการ และไม่จำเป็นต้องรักษา
ช่องอาจตีบแบบตรงกลาง (central stenosis) หรือที่รูประสาทผ่าน (foraminal stenosis) ออกจากช่องไขสันหลัง
ส่วนการตีบมากที่ด้านข้างของช่องเรียกว่า lateral recess stenosis (ช่องไขสันหลังตีบที่ซอกข้าง ๆ)
เอ็น ligamentum flavum (เอ็นสีเหลือง) เป็นโครงสร้างสำคัญที่อยู่ชิดกับส่วนหลังของ dural sac (ปลอกเยื่อดูรา) และสามารถหนาขึ้นเป็นเหตุต่อช่องไขสันหลังตีบ
หน้าประกอบข้อต่อ (articular facet) ซึ่งอยู่ที่ส่วนหลังของสันกระดูกก็สามารถหนาใหญ่ขึ้นเป็นเหตุต่อช่องไขสันหลังตีบได้เช่นกัน
ความเปลี่ยนแปลงเยี่ยงนี้มักจะเรียกว่า “trophic changes” หรือ “facet trophism” ในรายงานแพทย์รังสีวิทยา
เมื่อช่องเล็กลงจนกลายเป็นรูป 3 เหลี่ยม ก็จะเรียกว่า trefoil canal (ช่องสามเหลี่ยม)[ต้องการอ้างอิง]
ช่องไขสันหลังที่เอวปกติมีเส้นผ่านศูนย์กลางจากหน้าไปหลังมากกว่า 13 มม. และมีพื้นที่ 1.45 ซม2
จะค่อนข้างตีบก็เมื่อเส้นผ่านศูนย์กลางอยู่ระหว่าง 10-13 มม.
และจะตีบจริง ๆ เมื่ออยู่ที่ 10 มม. หรือน้อยกว่า
ภาพเอ็กซเรย์ธรรมดาของกระดูกสันหลังที่เอวหรือคออาจจะไม่แสดงช่องไขสันหลังตีบ
การวินิจฉัยที่แน่นอนจะทำด้วย CT Scan หรือ MRI
การระบุว่าช่องแคบลงก็คือการวินิจฉัยว่ามีช่องไขสันหลังตีบ
การวินิจฉัย > การทดสอบด้วยจักรยานของแวนเจลเดอเร็น

มีรายงานปี 2520 เกี่ยวกับการทดสอบด้วยจักรยานของแวนเจลเดอเร็น
ซึ่งเป็นการทดสอบแบบง่ายที่ให้คนไข้ปั่นจักรยานอยู่กับที่
ถ้าอาการเกิดจากโรคหลอดเลือดที่ขา คนไข้จะปวดขาเนื่องจากมีเลือดไปเลี้ยงขาไม่พอ
ถ้าอาการมีเหตุจากช่องไขสันหลังที่เอวตีบ อาการจะดีขึ้นถ้าคนไข้โค้งตัวไปข้างหน้าเมื่อถีบจักรยาน
แม้จะมีวิธีการทดสอบที่ก้าวหน้ากว่าอื่น ๆ 
วิธีการทดสอบนี้ก็ยังมีค่าใช้จ่ายน้อยและง่าย เพื่อแยกแยะอาการปวดขาที่เกิดจากโรคหลอดเลือดหรือช่องไขสันหลังตีบ
นักวิจัยของรายงานเขียนไว้ว่า 
"ผู้เขียนได้พรรณนาถึงการทดสอบทางคลินิกแบบง่ายอย่างหนึ่ง ที่เสริมการตรวจทางประสาททั่วไปสำหรับคนไข้ที่มีอาการกลุ่มรากประสาทคล้ายหางม้า (cauda equina compression) ถูกบีบเป็นระยะ ๆ 
'การทดสอบด้วยจักรยาน' ช่วยกันอาการปวดขาเป็นระยะ ๆ เนื่องจากความบกพร่องของหลอดเลือด และบ่อยครั้งช่วยยืนยันความสัมพันธ์ระหว่างอากัปกิริยากับความปวดที่เกิดจากรากประสาท"
การวินิจฉัย > การสร้างภาพด้วย MRI

MRI เป็นวิธีที่ดีที่สุดเพื่อวินิจฉัยและประเมินช่องไขสันหลังตีบที่กระดูกสันหลังทุกช่วง ร่วมทั้งที่คอ ที่อก และที่เอว
MRI มีประโยชน์ในการวินิจฉัยโรคไขสันหลังเหตุกระดูกไขสันหลังที่คอเสื่อม (เพราะข้ออักเสบแบบเสื่อมของกระดูกสันหลังที่คอ สัมพันธ์กับความเสียหายของไขสันหลัง)
การพบความเสื่อมของไขสันหลังที่คอโดยใช้ MRI อาจดูน่ากลัว
เป็นอาการที่เรียกว่า myelomalacia หรือไขสันหลังเสื่อม (cord degeneration)
และจะเห็นเป็นส่วนที่สว่างกว่า (increased signal) ในภาพ MRI
ในโรคไขสันหลังที่เกิดจากความเสื่อม อาการที่พบจะคงถาวรและการตัดแผ่นกระดูกปกไขสันหลังเพื่อลดแรงกด (decompressive laminectomy) จะไม่สามารถคืนสภาพอาการเช่นนี้
แต่สามารถหยุดอาการไม่ให้แย่ลง
ในกรณีที่ความเปลี่ยนแปลงที่พบในภาพ MRI มีเหตุจากการขาดวิตามินบี12 โอกาสหายก็จะดีกว่า
การวินิจฉัย > เกณฑ์การวินิจฉัย

การตรวจพบช่องไขสันหลังตีบที่คอ ที่อก หรือที่เอว จะยืนยันเพียงแค่ลักษณะทางกายวิภาคที่แสดงว่ามีการตีบ
แต่อาจไม่สัมพันธ์กับอาการช่องไขสันหลังตีบ
ซึ่งจะปรากฏเป็นอาการโรครากประสาท (radiculopathy) อาการปวดขาเหตุประสาท (neurogenic claudication) กะปลกกะเปลี้ย ปัญหาการถ่ายปัสสาวะอุจจาระ กล้ามเนื้อกระตุก (spasticity) กล้ามเนื้อไม่มีแรง ภาวะรีเฟล็กซ์เกิน (hyperreflexia) และกล้ามเนื้อฝ่อ
อาการเหล่านี้ ซึ่งพบโดยประวัติคนไข้และการตรวจของแพทย์ พร้อมกับภาพแสดงช่องไขสันหลังตีบจาก MRI หรือ CT Scan จะพอให้วินิจฉัยว่ามีอาการช่องไขสันหลังตีบ
การจัดการบริหาร

การบำบัดที่ไม่ใช่เป็นการผ่าตัด และการตัดแผ่นกระดูกปกไขสันหลัง (laminectomy) เป็นวิธีการรักษามาตรฐานของ LSS
แพทย์ปกติจะแนะนำการรักษาซึ่งเสี่ยงน้อยที่สุด (conservative คือแบบธรรมดา)
แนะนำให้เลี่ยงการออกแรงที่หลังส่วนล่าง โดยเฉพาะเมื่อกระดูกสันหลังยืดออก
และอาจแนะนำกายภาพบำบัดเพื่อเพิ่มความแข็งแรงทั่วไปของร่างกาย และให้ออกกำลังกายเพิ่มประสิทธิภาพของปอดและหัวใจ
แต่หลักฐานวิทยาศาสตร์ทั่วไปยังสรุปไม่ได้ว่าการรักษาที่เสี่ยงน้อยหรือการผ่าตัดดีกว่ากัน
การจัดการบริหาร > ยา

หลักฐานการใช้ยาเพื่อรักษาอาการนี้ไม่ดี
ฮอร์โมน calcitonin สำหรับฉีดแต่ไม่ใช่สำหรับสูดทางจมูก มีประโยชน์บรรเทาความปวดในระยะสั้น
การสะกดประสาทโดยฉีดยาเข้าที่ช่องไขสันหลัง (Epidural block) อาจลดความปวดได้ชั่วคราว แต่ไม่มีหลักฐานว่ามีผลระยะยาว
การเพิ่มฉีดสเตอรอยด์ด้วยก็ไม่ได้เพิ่มประสิทธิผล
และการฉีดสเตอรอยด์เข้าที่ช่องไขสันหลัง (epidural steroid injections, ESIs) ก็เป็นวิธีรักษาที่สร้างความขัดแย้ง และหลักฐานว่ามีประสิทธิผลก็ไม่ชัดเจน
ยาแก้อักเสบชนิดไม่ใช่สเตอรอยด์ (NSAID) ยาคลายกล้ามเนื้อ และยาระงับปวดกลุ่มโอปิออยด์บ่อยครั้งใช้แก้ความปวดหลัง แต่หลักฐานว่ามีประสิทธิผลหรือไม่ก็มีน้อยมาก
การจัดการบริหาร > การผ่าตัด

การผ่าตัดดูจะให้ผลดีกว่าถ้าได้พยายามรักษาตามปกติแต่ยังมีอาการอยู่หลังจาก 3-6 เดือน
การตัดแผ่นกระดูกปกไขสันหลังมีประสิทธิผลดีที่สุดในบรรดาการผ่าตัดทั้งหลาย
ในคนไข้ที่แย่ลงเมื่อรักษาด้วยวิธีปกติ การผ่าตัดจะทำให้ดีขึ้นในกรณี 60-70%
วิธีการผ่าตัดเพื่อใช้อุปกรณ์ยึดกับกระดูกสันหลังที่เรียกว่า X-STOP มีประสิทธิผลน้อยกว่าและจะมีค่าใช้จ่ายสูงกว่าเมื่อต้องแก้ปัญหาลำกระดูกสันหลังมากกว่า 1 ลำ
การผ่าตัดด้วยวิธีทั้งสองต่างก็มีค่าใช้จ่ายสูงกว่าการรักษาธรรมดา
พยากรณ์โรค

ผู้มีอาการน้อยหรือปานกลางโดยมากไม่แย่ลง
แม้ว่าหลายคนจะดีขึ้นในระยะสั้น ๆ หลังจากการผ่าตัด แต่ก็จะดีลดลงบ้างตามกาลเวลา
มีปัจจัยหลายอย่างก่อนการผ่าตัดที่ช่วยพยากรณ์ผลที่ได้จากการผ่าตัด
คนที่มีโรคซึมเศร้า โรคหลอดเลือดเลี้ยงหัวใจ กระดูกสันหลังคด (scoliosis) โดยทั่วไปจะได้ผลแย่กว่า ในขณะที่ผู้ที่มีช่องไขสันหลังตีบรุนแรงแต่มีสุขภาพทั่วไปดีก่อนหน้าจะได้ผลดีกว่า
โรคหรือการเสื่อมของหมอนกระดูกสันหลังมักจะทำให้ข้อต่อกระดูกแข็ง
ซึ่งจะทำให้เกิดปุ่มกระดูก (osteophyte) ที่ข้อต่อ
กระบวนการนี้เรียกว่ากระดูกสันหลังเสื่อม (spondylosis) อันเป็นเรื่องปกติเมื่ออายุมากขึ้น
โดยเห็นในงานศึกษากระดูกสันหลังทั้งแบบปกติและมีโรค
ความเสื่อมจะเริ่มโดยไม่มีอาการอาจตั้งแต่อายุ 25-30 ปี
เป็นเรื่องธรรมดาที่จะปวดหลังอย่างรุนแรงอย่างน้อย 1 ครั้งโดยอายุ 35 ปี
ซึ่งหวังได้ว่าจะดีขึ้นและเกิดถี่น้อยลงเมื่อเกิดปุ่มกระดูกที่หมอนรองกระดูก
ในระบบค่าสินไหมแรงงานในสหรัฐเนื่องกับการผ่าตัดกระดูกสันหลัง เมื่อได้ผ่าตัดใหญ่ถึงสองครั้ง 
ผู้ทำงานโดยมากจะไม่กลับไปทำงานเพื่อรายได้ใด ๆ อีก
เพราะเมื่อผ่าเกินสองครั้งแล้ว ครั้งต่อ ๆ ไปมีโอกาสทำให้แย่ลงมากกว่าทำให้ดีขึ้น
ประวัติ

การพรรณนาถึง LSS ตีพิมพ์ในวารสารการแพทย์เป็นครั้งแรกในปี พ.ศ. 2443
แต่รายงานทางคลินิกแรกมักจะให้เครดิตกับประสาทศัลยแพทย์ชาวดัตช์ที่ตีพิมพ์ในปี 2497
ช่องไขสันหลังตีบเริ่มพิจารณาว่าเป็นสภาวะโรคในคริสต์ทศวรรษ 1960 และ 1970
ในปี 2521 แพทย์ได้พบว่า บุคคลที่ปวดหลังส่วนล่างและมีอาการอื่น ๆ มีโอกาสมีช่องไขสันหลังตีบมากกว่าผู้ที่ไม่มีอาการ
ในปี 2525 แพทย์รายงานว่า บุคคลที่มีโรคหมอนกระดูกสันหลังหรือต้องผ่าตัดแผ่นกระดูกปกไขสันหลัง (laminectomy) โดยมากจะมีช่องไขสันหลังที่เอวตีบ
ในช่วงคริสต์ทศวรรษ 1970 และ 1980 รายงานกรณีคนไข้แสดงผลการรักษาด้วยการผ่าตัดในอัตราที่ดี แต่รายงานเหล่านี้เป็นไปตามการประเมินผลแบบอัตวิสัยของศัลยแพทย์
ต่อมาในปี 2535 แพทย์คู่หนึ่งจึงได้พรรณนาถึงวิถีการดำเนินของ LSS แล้วให้ข้อสรุปเกี่ยวกับพยากรณ์โรคสัมพันธ์กับการรักษาที่ต่างกัน คือ
"70% ของคนไข้รายงานว่าอาการไม่ได้เปลี่ยน 15% แสดงว่าดีขึ้นอย่างสำคัญ เทียบกับ 15% ที่แสดงว่าแย่ลง"
ซึ่งรายงานภายหลังสรุปว่า
"นักวิจัยได้สรุปว่า การเฝ้าดูอาการเป็นทางเลือกการรักษาที่ดีพอสมควรสำหรับช่องไขสันหลังที่เอวตีบ โดยอาการที่แย่ลงทางประสาทอย่างสำคัญมีน้อยมาก"
สังคมวัฒนธรรม > สหรัฐอเมริกา

ภายใต้ระเบียบการประกันสังคมสหรัฐอเมริกา ช่องไขสันหลังตีบจัดว่าเป็นภาวะพิการโดยเฉพาะในรายการ 1.04 C
ซึ่งกำหนดว่า 
"ช่องไขสันหลังที่เอวตีบซึ่งมีผลเป็นอาการปวดขาเหตุขาดเลือดเทียม (คืออาการปวดขาเหตุประสาท), ที่ยืนยันโดยการตรวจสอบด้วยการสร้างภาพทางการแพทย์ (เช่น CT Scan, MRI) อันสมควร, ที่ปรากฏเป็นความปวดและความกะปลกกะเปลี้ยแบบ nonradicular, และที่มีผลไม่สามารถเดินได้ถนัดดังกำหนดใน 1.00B2b"
เทียบกับช่องไขสันหลังที่คอตีบ ซึ่งต้องมีการประชุมตัดสินว่าเป็นความพิการหรือไม่[ต้องการอ้างอิง]
แหล่งข้อมูลอื่น

"Diseases and conditions:Spinal stenosis". The Mayo Clinic. 11 March 2008. สืบค้นเมื่อ 2008-11-12.
กระดูกสันหลังที่เอวปกติจะมีช่องไขสันหลังกลมใหญ่
อันดับผักชี

| อันดับผักชี |
| --- | --- |

ช่อดอกของแครอท Daucus carota ในวงศ์ผักชี

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Apiales


 วงศ์  Apiaceae  Araliaceae  Griseliniaceae  Myodocarpaceae  Pennantiaceae  Pittosporaceae  Torricelliaceae
อันดับผักชี (อังกฤษ: Apiales) เป็นอันดับของพืชมีดอก ที่ยังคงอยู่ในระบบ APG IIIพืชที่สำคัญเช่น ผักชี แครอท บัวบก
อันดับปลาโรนัน

| อันดับปลาโรนัน ช่วงเวลาที่มีชีวิตอยู่: อีโอซีนตอนกลาง-ปัจจุบัน |
| --- | --- |

ปลาโรนิน (Rhina anyclostoma) ซึ่งเป็นเพียงชนิดเดียวเท่านั้น ที่อยู่ในวงศ์ Rhinidae

ปลาโรนันจุดขาว (Rhynchobatus djiddensis) ซึ่งอยู่ในวงศ์ Rhinobatidae

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
ชั้นย่อย:: Elasmobranchii
อันดับใหญ่:: Batoidea
อันดับ:: Rajiformes Blainville, 1816

วงศ์
 Rajidae  Rhinidae  Rhinobatidae  Rhynchobatidae
อันดับปลาโรนัน (อันดับ: Rajiformes, อังกฤษ: Skate, guitarfish) เป็นอันดับย่อยของอันดับ Batoidea ซึ่งจัดอยู่ในชั้นปลากระดูกอ่อน
ปลาที่อยู่ในอันดับนี้มีลักษณะโดยรวมที่แตกต่างไปจากปลาในอันดับ Batoidea อันดับอื่น คือ มีครีบอกที่ใหญ่กว่า แผ่ขยายมากกว่า และอยู่ใกล้กับส่วนหัวซึ่งแบนราบอย่างเห็นได้ชัด มีตาอยู่บนด้านบนของหัว และซี่เหงือกอยู่ด้านล่างเหมือนปลากระเบนทั่วไป มีฟันใช้สำหรับบดอาหาร จำพวก ครัสเตเชียนและหอยชนิดต่าง ๆ  ส่วนใหญ่เมื่อให้กำเนิดลูก ตัวอ่อนจะพัฒนาในแคปซูลที่มีรูปร่างเหมือนเขาสัตว์ ที่ถูกเรียก "กระเป๋านางเงือก" (Mermaid's purse)
ซึ่งปลาที่อยู่ในอันดับนี้ที่เป็นรู้จักเป็นอย่างดี คือ ปลาโรนัน และ ปลาโรนิน รวมถึงปลากระบาง  ซึ่งอันดับนี้เคยรวมเป็นอันดับเดียวกับ อันดับปลากระเบน คือ ปลากระเบนทั่วไป และ Pristiformes หรือปลาฉนากมาก่อนด้วย โดยคำว่า Rajiformes นั้น มาจากภาษาลาตินคำว่า "raja" ที่หมายถึง ปลากระเบน กับคำว่า "forma" ที่หมายถึง แหลมคม
อันดรียัน กัซปารี

| อันดรียัน กัซปารี |
| --- | --- |
เกิด: 17 กรกฎาคม พ.ศ. 2515
อันดรียัน กัซปารี (อินโดนีเซีย: Andrian Kaspari) นักมวยสากลชาวอินโดนีเซีย เกิดเมื่อ 17 กรกฎาคม พ.ศ. 2515 สถิติการชก 30 ครั้ง ชนะ 24 (น็อก 20) เสมอ 1 แพ้ 5
ประวัติ

กัซปารีขึ้นชกมวยสากลอาชีพครั้งแรกเมื่อ 21 พฤศจิกายน พ.ศ. 2536 ชนะน็อก เอ็ม ระห์ตัน ยก 2 จากนั้นชกชนะน็อกรวดมาตลอด จนได้ครองแชมป์เงารุ่นแบนตัมเวต ไอบีเอฟ เมื่อ 28 มีนาคม พ.ศ. 2539 ชนะน็อก อเล็กซานเดอร์ ทีรานอฟ ยก 3 ที่อินโดนีเซีย ป้องกันตำแหน่งไว้ได้ 2 ครั้งรวมทั้งชนะน็อกสายรุ้ง อ.สุวรรณศิลป์ อดีตแชมป์โลก ดับเบิลบีเอฟ ชาวไทยด้วยเมื่อ พ.ศ. 2539  และยังชกนอกรอบชนะน็อกตลอด มีที่ชนะคะแนน พรชัย ศิษย์พระพรหมเพียงครั้งเดียว จากนั้นจึงขึ้นชิงแชมป์โลกรุ่นแบนตัมเวต ไอบีเอฟ เมื่อ 30 พฤษภาคม พ.ศ. 2541 แต่ไม่สำเร็จ แพ้น็อก ทิม ออสตินไปแค่ยก 3
หลังจากชิงแชมป์โลกไม่สำเร็จ กัซปารีหยุดชกไป 1 ปี กลับมาชกอีกใน พ.ศ. 2542 ชนะน็อก อเล็กซานเดอร์ ยูรีกอฟ ยก 4  จากนั้นจึงเดินทางมาชิงแชมป์เงารุ่นซุเปอร์แบนตัมเวต ไอบีเอฟ กับฟ้าประกอบ รักเกียรติยิมที่ประเทศไทยเมื่อ 24 ธันวาคม พ.ศ. 2542 ซึ่งทั้งฟ้าประกอบกับกัซปารีดวลหมัดกันอย่างสนุกตื่นเต้นก่อนที่กัซปารีจะเป็นฝ่ายแพ้คะแนนไป  หลังจากนั้น กัซปารีขึ้นชกที่อินโดนีเซียอีก 2 ครั้ง ชนะ 1 เสมอ 1 จากนั้นหยุดชกไปสองปี กลับมาชกอีกครั้งใน พ.ศ. 2545 แต่ฟอร์มการชกไม่ร้อนแรงเหมือนเดิม ชกชนะคะแนนวีร์โก วาเราว์  แล้วมาแพ้คะแนน ชวาลย์ ส.วรพิน หลังจากนั้น ขึ้นชิงแชมป์อินโดนีเซียรุ่นซูเปอร์แบนตัมเวตก็แพ้คะแนนวิกกี้ เซปาร์ไปอีก หลังจากที่ชกแพ้น็อก โนเอล ซุงกาอิด ยก 5 เมื่อ 15 กรกฎาคม พ.ศ. 2546 กัซปารีก็แขวนนวมไป
เกียรติประวัติ

แชมป์เงารุ่นแบนตัมเวต ไอบีเอฟ
ชิง 28 มีนาคม 2539 ชนะน็อก อเล็กซานเดอร์ ทีรานอฟ ยก 3 ที่จาการ์ตา
ป้องกันแชมป์ครั้งที่ 1, 7 ธันวาคม 2539 ชนะน็อก สายรุ้ง อ.สุวรรณศิลป์ ยก 3 ที่ซูราบายา อินโดนีเซีย
ป้องกันแชมป์ครั้งที่ 2, 30 สิงหาคม 2540 ชนะน็อก แมกซิม ปูกาเชฟ ยก 2 ที่ซูราบายา
สละแชมป์
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นแบนตัมเวต ไอบีเอฟ เมื่อ 30 พฤษภาคม 2541 แพ้น็อก ทิม ออสติน ยก 3 ที่สหรัฐ
ชิงแชมป์เงารุ่นซูเปอร์แบนตัมเวต ไอบีเอฟ 24 ธันวาคม 2542 แพ้คะแนน ฟ้าประกอบ รักเกียรติยิม ที่กรุงเทพมหานคร
อันดับปลาฉลามครุย

| อันดับปลาฉลามครุย ช่วงเวลาที่มีชีวิตอยู่: จูราซซิคตอนกลาง-ปัจจุบัน |
| --- | --- |

ภาพวาดปลาฉลามครุย (Chlamydoselachus anguineus)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
ชั้นย่อย:: Elasmobranchii
อันดับใหญ่:: Selachimorpha
อันดับ:: Hexanchiformes Compagno, 1973

วงศ์
 Chlamydoselachidae   Hexanchidae  Notorynchidae‎
ชื่อพ้อง
 Notidanoidei
อันดับปลาฉลามครุย (อันดับ: Hexanchiformes, อังกฤษ: Frilled shark, Cow shark) เป็นอันดับของปลาในชั้นปลากระดูกอ่อนอันดับหนึ่ง ในชั้นย่อยปลาฉลาม ใช้ชื่อวิทยาศาสตร์ว่า Hexanchiformes
มีลักษณะแตกต่างจากปลาฉลามในอันดับอื่น คือ มีเหงือกและช่องเหงือก 6 หรือ 7 ช่องในแต่ละด้าน ซึ่งปลาฉลามที่ส่วนใหญ่มีเพียงแค่ 5 และไม่มีเยื่อหุ้มตา มีเพียงครีบหลังครีบเดียว
เป็นปลาฉลามที่ถือกำเนิดมาจากในยุคจูราซซิค แบ่งออกเป็น 3 วงศ์ (ดูในตาราง) อาศัยอยู่ในเขตน้ำลึก ปัจจุบันเหลือเพียงแค่ 6 ชนิด เพราะได้สูญพันธุ์ไปแล้วตั้งแต่ยุคก่อนประวัติศาสตร์ โดยมีหลักฐานเป็นฟอสซิล ซึ่งปลาฉลามในอันดับนี้ที่ได้ปรากฏมาและเป็นที่ฮือฮาในเขตทะเลญี่ปุ่น คือ ปลาฉลามครุย (Chlamydoselachus anguineus) ที่มีลำตัวเรียวยาวคล้ายปลาไหล และมีปากที่กว้างมาก
แหล่งข้อมูลอื่น

Order Hexanchiformes: (อังกฤษ)
อันดับย่อยซาลาแมนเดอร์

| อันดับย่อยซาลาแมนเดอร์ ช่วงเวลาที่มีชีวิตอยู่: 157–0Ma  PreꞒ Ꞓ O S D C P T J K Pg N      |
| --- | --- |

อะโซล็อต (Ambystoma mexicanum) ซาลาแมนเดอร์ในอันดับย่อยนี้ จัดอยู่ในวงศ์ Ambystomatidae พบในเม็กซิโก

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
ชั้นย่อย:: Lissamphibia
อันดับ:: Caudata
อันดับย่อย:: Salamandroidea Dunn, 1922

วงศ์
 Ambystomatidae  Amphiumidae  Dicamptodontidae  Plethodontidae  Proteidae  Rhyacotritonidae  Salamandridae
อันดับย่อยซาลาแมนเดอร์ (อังกฤษ: Advanced salamander) เป็นอันดับย่อยของสัตว์ครึ่งบกครึ่งน้ำจำพวกซาลาแมนเดอร์และนิวต์ ใช้ชื่อวิทยาศาสตร์ว่า Salamandroidea
เป็นอันดับย่อยของซาลาแมนเดอร์ส่วนใหญ่ พบกระจายพันธุ์ในทุกภูมิภาคของโลกยกเว้นทวีปแอนตาร์กติกา, ตอนใต้ของซาฮาร่า และโอเชียเนีย มีลักษณะโครงสร้างของร่างกายแตกต่างจากซาลาแมนเดอร์ในอันดับย่อย Cryptobranchoidea ซึ่งเป็นซาลาแมนเดอร์ที่มีโครงสร้างเหมือนกับซาลาแมนเดอร์ในยุคก่อนประวัติศาสตร์ โดยซาลาแมนเดอร์ในอันดับย่อยนี้ จะมีกระดูกเพียร์ติคูลาร์เป็นเชิงมุม ในขากรรไกรล่างเชื่อมติดกันและทุกชนิดมีการปฏิสนธิภายในตัว ตัวเมียจะถูกปฏิสนธิจากสเปิร์มจากถุงสเปิร์ม ถุงสเปิร์มจะติดอยู่ที่ช่องทวารรวม สเปิร์มจะถูกเก็บไว้ในถุงเก็บสเปิร์มของตัวเมียบนด้านหลังของช่องทวารรวมเป็นสิ่งจำเป็นในเวลาที่วางไข่
ฟอสซิลที่เก่าแก่ที่สุดของซาลาแมนเดอร์ในอันดับย่อยนี้ คือ Beiyanerpeton jianpingensis ที่พบในชั้นเทียวจิซาน ฟอร์เมชั่น ตรงกับยุคจูราซซิคยุคปลาย ราว 157 ล้านปีมาแล้ว (บวกลบไม่เกิน 3 ล้านปี).
อันดับทัวทารา

| อันดับทัวทารา ช่วงเวลาที่มีชีวิตอยู่:  กลางยุคไทรแอซซิก - โฮโลซีน, 240–0Ma  PreꞒ Ꞓ O S D C P T J K Pg N      |
| --- | --- |

Homoeosaurus ฟอสซิส

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไฟลัมย่อย:: Vertebrata
ชั้น:: Reptilia
อันดับ:: Rhynchocephalia Günther, 1867

Families
 †Gephyrosaurus  Sphenodontia Williston, 1925 †Godavarisaurus  †Sphenocondor  †Rebbanasaurus  †Sphenovipera  †Theretairus  †Pamizinsaurus  †Clevosaurus  †Brachyrhinodon  †Diphydontosaurus  †Homoeosaurus  †Kallimodon  †Planocephalosaurus  †Sapheosaurus  †Ankylosphenodon  †Opisthodontia  †Pleurosauridae  Sphenodontidae
อันดับทัวทารา (อังกฤษ: tuatara) เป็นอันดับของสัตว์เลื้อยคลานอันดับหนึ่ง ใช้ชื่อวิทยาศาสตร์ว่า Rhynchocephalia
สัตว์เลื้อยคลานในอันดับนี้ เดิมเคยมีอยู่หลากหลายชนิด และหลายวงศ์ มีการแพร่กระจายพันธุ์อย่างกว้างขวาง แต่จนถึงปัจจุบันได้สูญพันธุ์ไปเกือบหมดแล้ว ตั้งแต่ยุคก่อนประวัติศาสตร์ ซึ่งปัจจุบันนี้อยู่เพียงวงศ์เดียว และมีถิ่นกำเนิดและกระจายพันธุ์เฉพาะในหมู่เกาะของนิวซีแลนด์เท่านั้น
สันนิษฐานว่าสัตว์เลื้อยคลานในอันดับทัวทาราเป็นบรรพบุรุษของ Squamata หรือ งูและกิ้งก่า เนื่องจากมีลักษณะร่วมกันหลายประการ เช่น ช่องเปิดทวารร่วมเป็นรอยผ่าตามขวางลำตัว, ลิ้นมีรอยหยักทางด้านหน้า, กระบวนการลอกของผิวหนัง, การเกาะติดของฟันติดกับพื้นผิวกระดูกโดยตรง, ตำแหน่งที่ปล่อยหางหลุดจากลำตัว, มีถุงขนาดเล็กที่อยู่ด้านท้ายของห้องทวารร่วมซึ่งเปรียบเทียบได้กับถุงพีนิสของงูและกิ้งก่า รวมทั้งโครงสร้างทางกายวิภาคหลายประการ แต่ก็ยังมีลักษณะที่แตกต่างไปออกจาก Squamata เช่น กระดูกควาเดรทเป็นชิ้นเล็ก, มีกระดูกแกสทราเลียในกล้ามเนื้อผนังช่องท้อง, ฟันบนกระดูกพาลาทีนมีขนาดใหญ่, ก้านกระดูกโคโรนอยด์ของขากรรไกรล่างเป็นชิ้นใหญ่ เป็นต้น
การจำแนก

วงศ์ Gephyrosauridae †
Gephyrosaurus †
อันดับย่อย Sphenodontia
Diphydontosaurus †
Planocephalosaurus †
วงศ์ Pleurosauridae †
Palaeopleurosaurus †
Pleurosaurus †
วงศ์ Sphenodontidae
แหล่งข้อมูลอื่น

sphenodontidae
อัตลักษณ์ประจำสถานี

อัตลักษณ์ประจำสถานี (อังกฤษ: Station identification) หรือที่เรียกกันว่า ไอเด้นท์ (อังกฤษ: ident) คือส่วนหนึ่งของสถานีวิทยุ หรือสถานีโทรทัศน์ ซึ่งจะบอกชื่อประจำรายการ หรือชื่อประจำสถานีที่ออกอากาศอยู่ในขณะนั้น อัตลักษณ์ประจำสถานียังมีส่วนเกี่ยวกับโลโก้ผลิตที่ใช้ในรายการโทรทัศน์และภาพยนตร์ต่างๆด้วย
ในการออกอากาศรายการทางโทรทัศน์ เมื่อจบช่วงนั้นของรายการที่ออกอากาศอยู่แล้ว จะแสดงอัตลักษณ์ประจำสถานี เพื่อเป็นการปิดท้ายช่วงนั้นของรายการ
ทวีปเอเชีย

สำหรับในประเทศไทยนั้น ไอเด้นท์จะรู้จักกันในชื่อ มอนเทจ (อังกฤษ: montage)[ต้องการอ้างอิง] ส่วนประเทศกัมพูชาและเวียดนามจะรู้จักกันในชื่อ อินเตอร์ลูด (อังกฤษ: interlude)
การใช้ไอเด้นท์ในฟิลิปปินส์จะแตกต่างจากที่ประเทศอื่นๆใช้ คือนำมาใช้สำหรับบอกฤดูที่ออกอากาศรายการนั้น แทนที่จะบอกชื่อและสัญลักษณ์ประจำรายการหรือสถานีโทรทัศน์ อันได้แก่ tag-init (ฤดูร้อน), tag-ulan (ฤดูฝน), และ Pasko (ฤดูช่วงวันคริสต์มาส) โดยจะแสดงผลเป็นระยะเวลา 3-6 นาที ทั้งนี้ขึ้นอยู่กับสถานีโทรทัศน์ด้วย โดยไอเด้นท์ที่ออกอากาศระยะเวลายาวที่สุดมีชื่อว่า "Thank You Ang Babait Ninyo" ซึ่งออกอากาศทางช่องเอบีเอส-ซีชีเอ็น เมื่อ พ.ศ. 2557 โดยออกอากาศเป็นระยะเวลารวมทั้งสิ้น 10 นาที 36 วินาที
ออสเตรเลีย

สำหรับสถานีวิทยุและโทรทัศน์ในออสเตรเลียนั้น จะใช้ชื่อเมือง ชื่ออำเภอ หรือชื่อบริษัทที่ออกอากาศในอัตลักษณ์ประจำสถานี เช่น ชาร์เตอร์ส ทาวเวอร์ส เป็นต้น โดยอัตลักษณ์ของสถานีโทรทัศน์ต่างๆจะใช้ชื่อบริษัทที่ออกอากาศแทน
สหราชอาณาจักร และทวีปยุโรป

สถานีโทรทัศน์ในสหราชอาณาจักร และในทวีปยุโรปนั้น จะแสดงอัตลักษณ์ประจำสถานีกับแสดงการแจ้งผังรายการไปในเวลาเดียวกัน โดยรูปแบบกราฟิกที่นำมาใช้ในไอเด้นท์ยุคแรกๆของสถานีโทรทัศน์ต่างๆในสหราชอาณาจักร และในทวีปยุโรป มีวิวัฒนาการมาจากสิ่งประดิษฐ์เครื่องจักรกลทั้งสิ้น (ตัวอย่างเช่น สัญลักษณ์ลูกโลกที่บีบีซีนำมาใช้) และในสมัยคริสต์ทศวรรษ 1980 ก็ได้เริ่มมีการนำระบบคอมพิวเตอร์มาใช้ในการสร้างงานกราฟิกประเภทนี้ด้วย และจะใช้ไอเด้นท์พิเศษเมื่อออกอากาศในช่วงเทศกาลต่างๆ โดยตกแต่งให้เหมาะกับช่วงเทศกาลนั้นด้วย
อันดับย่อยปลากระโทง

| อันดับย่อยปลากระโทง |
| --- | --- |

ปลากระโทงร่มอินโด-แปซิฟิก (Istiophorus platypterus)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
อันดับย่อย:: Xiphioidei

วงศ์
 Istiophoridae  Xiphiidae
อันดับย่อยปลากระโทง (อังกฤษ: Swordfish, Marlin, Billfish) เป็นอันดับย่อยของปลากระดูกแข็งทะเล ในอันดับปลากะพง (Perciformes) ใช้ชื่อวิทยาศาสตร์ว่า Xiphioidei
เป็นปลาทะเลขนาดใหญ่ เมื่อโตเต็มที่แล้วมีขนาดลำตัวเกินกว่า 1 เมตร  มีจุดเด่น คือ มีจะงอยปากบนยาวแหลมใช้สำหรับไล่ต้อนปลาขนาดเล็กเป็นอาหาร และสำหรับป้องกันตัว เป็นปลาที่ว่ายน้ำได้รวดเร็วว่องไวมาก
แบ่งออกเป็น 2 วงศ์ คือ
Istiophoridae ปลากระโทง, ปลาอินทรียักษ์
Xiphiidae ปลาดาบ, ปลากระโทงแทงดาบ
อันชาร์ทิด: เดรกส์ฟอร์ชูน

| อันชาร์ทิด: เดรกส์ฟอร์ชูน |
| --- | --- |
ผู้พัฒนา: นอตีด็อก
ผู้จัดจำหน่าย: โซนี่อินเตอร์แอ็กทีฟเอ็นเตอร์เทนเมนต์
กำกับ: เอมี เฮนนิก
ออกแบบ: ริชาร์ด เลอมาร์แชนด์
โปรแกรมเมอร์: Pål-Kristian Engstad แดน ลีบโกลด์ ทราวิส แม็กอินทอช
ศิลปิน: บ็อบ ราเฟ บรูซ สตราลีย์
เขียนบท: เอมี เฮนนิก นีล ดรักแมนน์ จอช เชอร์
แต่งเพลง: เกร็ก เอดมอนสัน
ชุด: อันชาร์ทิด
เครื่องเล่น: เพลย์สเตชัน 3 เพลย์สเตชัน 4
วางจำหน่าย: เพลย์สเตชัน 3NA: November 19, 2007 AU: December 6, 2007 EU: December 7, 2007เพลย์สเตชัน 4PAL: October 7, 2015 NA: October 9, 2015 UK: October 9, 2015
แนว: แอ็กชันผจญภัย
รูปแบบ: ผู้เล่นคนเดียว
อันชาร์ทิด: เดรกส์ฟอร์ชูน (อังกฤษ: Uncharted: Drake's Fortune) เป็นวิดีโอเกมแพลตฟอร์มแอ็กชันผจญภัย พัฒนาโดยนอตีด็อก และจำหน่ายโดยโซนี่อินเตอร์แอ็กทีฟเอ็นเตอร์เทนเมนต์ ลงบนเพลย์สเตชัน 3 เป็นเกมแรกของเกมชุดอันชาร์ทิด เกมผสมผสานรูปแบบเกมแอ็กชันผจญภัยและแพลตฟอร์มเข้ากับเกมมุมมองบุคคลที่สาม เกมเล่าเรื่องราวการเดินทางของตัวเอกชื่อ นาธาน เดรก ผู้ที่เชื่อว่าเป็นทายาทของนักสำรวจเซอร์ ฟรานซิส เดรก ขณะที่เขาตามหาสมบัติของเมืองเอลโดราโดที่หายไป โดยได้ความช่วยเหลือจากนักข่าว เอเลนา ฟิชเชอร์ และที่ปรึกษา วิกเตอร์ ซัลลิแวน
ในงานอีทรี 2006 เกมประกาศว่าพัฒนาประมาณสองปีก่อนวางจำหน่ายปลายปี ค.ศ. 2007 เกมถือว่าเป็นเกมสำคัญของเพลย์สเตชัน 3 ที่ออกในช่วงเทศกาลวันหยุดของปี ค.ศ. 2007 เกมได้รับการตอบรับที่ดีจากนักวิจารณ์ ส่วนใหญ่กล่าวถึงความสำเร็จเชิงเทคนิค การพากย์เสียง ตัวละคร เนื้อเรื่อง บรรยากาศ ดนตรีประกอบ ความใส่ใจรายละเอียด และมูลค่าการผลิตที่สูง คล้ายกับภาพยนตร์ฤดูร้อน แม้ว่าจะมีปัญหาเรื่องภาพกราฟิก ความยาว ยานพาหนะ และความยากของเกมจะได้รับการตอบรับที่ไม่ดีนัก เกมขายได้มากกว่าหนึ่งล้านหน่วยในเวลาสิบสัปดาห์ และเป็นหนึ่งในเกมขายดีระดับแพลตินัมในยุโรป เกมภาคต่อ อันชาร์ทิด 2: อะมังทีฟส์ ออกจำหน่ายในปี ค.ศ. 2009 ตามด้วยอันชาร์ทิด 3: เดรกส์ดีเซปชัน ในปี ค.ศ. 2011 เกมที่สี่ อันชาร์ทิด 4: อะทีฟส์เอนด์ จำหน่ายในวันที่ 10 พฤษภาคม ค.ศ. 2016 ภาคเดรกส์ฟอร์ชูนได้จำหน่ายลงเพลย์สเตชัน 4 พร้อมอันภาคต่ออีกสองภาค ในชื่ออันชาร์ทิด เดอะนาธานเดรกคอลเลกชัน
แหล่งข้อมูลอื่น

เว็บไซต์ทางการ
อันดับย่อยปลาทูน่า

| อันดับย่อยปลาทูน่า |
| --- | --- |

ปลาทูน่าครีบเหลือง (Thunnus albacares) เป็นปลาขนาดใหญ่ในวงศ์ Scombridae

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
อันดับย่อย:: Scombroidei

วงศ์
 Gempylidae  Scombridae  Scombrolabracidae  Trichiuridae
ชื่อพ้อง
 Scombrolabracoidei
อันดับย่อยปลาทูน่า (อังกฤษ: Tuna, Mackerel) เป็นอันดับย่อยของปลาทะเลกระดูกแข็ง ในอันดับปลากะพง (Perciformes) ใช้ชื่อวิทยาศาสตร์ว่า Scombroidei
แบ่งออกเป็นวงศ์ต่าง ๆ ได้ดังนี้
Gempylidae
Scombridae
Scombrolabracidae
Trichiuridae
โดยปลาที่เป็นที่รู้จักกันดีในอันดับย่อยนี้ คือ ปลาโอ, ปลาทูน่า, ปลาอินทรี, ปลาดาบ เป็นต้น
อันดับย่อยเต่าคองู

| อันดับย่อยเต่าคองู |
| --- | --- |

ภาพวาดเต่าคองู (Chelodina longicollis) ที่แสดงให้เห็นถึงส่วนคอที่ยาว

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Sauropsida
อันดับ:: Testudines
อันดับย่อย:: Pleurodira Cope, 1865

ชื่อพ้อง
 Pleuroderes - Duméril and Bibron, 1834  Pleurodera - Lichtenstein, 1856  Pleurodera- Cope, 1864
อันดับย่อยเต่าคองู (อังกฤษ: Side-necked turtle) เป็นอันดับย่อยของสัตว์เลื้อยคลานในอันดับเต่า (Testudines) ใช้ชื่อวิทยาศาสตร์ว่า Pleurodira ซึ่งมีอยู่ด้วยกัน 2 อันดับ
สำหรับเต่าที่อยู่ในอันดับย่อยนี้ จะมีลักษณะเด่น คือ สามารถที่จะหดหรือยืดหรือหันคอหรือหัวไปทางด้านข้างหรือในแนวราบของลำตัวได้ ซึ่งมีอยู่ด้วยกัน 3 วงศ์ ได้แก่
Chelidae
Pelomedusidae
Podocnemididae
และที่สูญพันธุ์ไปแล้ว ได้แก่
Bothremydidae †
Dortokidae †
Eusarkiidae †
Propleuridae †
ซึ่งเต่าในวงศ์นี้ส่วนใหญ่ดำรงชีวิตและหากินในน้ำเป็นหลัก เนื่องจากส่วนหัวที่ยาวไม่สะดวกในการเคลื่อนไหวบนบก ปัจจุบันพบแพร่กระจายพันธุ์ในทวีปอเมริกาใต้, ปาปัวนิวกินี และออสเตรเลีย เป็นเต่าที่ถือกำเนิดมาแล้วเมื่อ 83 ล้านปีก่อน
อันดับย่อยซาลาแมนเดอร์ยักษ์

| อันดับย่อยซาลาแมนเดอร์ยักษ์ ช่วงเวลาที่มีชีวิตอยู่: จูราซซิค - ปัจจุบัน |
| --- | --- |

ซาลาแมนเดอร์ยักษ์จีน (Andrias davidianus)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
ชั้นย่อย:: Lissamphibia
อันดับ:: Caudata
อันดับย่อย:: Cryptobranchoidea

วงศ์
 †Nesovtriton mynbulakensis  †Regalerpeton weichangensis  Cryptobranchidae  Hynobiidae
อันดับย่อยซาลาแมนเดอร์ยักษ์ (อังกฤษ: Primitive salamander) เป็นอันดับย่อยของสัตว์ครึ่งบกครึ่งน้ำจำพวกซาลาแมนเดอร์ ใช้ชื่อวิทยาศาสตร์ว่า  Cryptobranchoidea เป็นซาลาแมนเดอร์กลุ่มที่พบกระจายพันธุ์ในประเทศสหรัฐอเมริกา และหลายพื้นที่ของทวีปเอเชีย อาทิ จีน, ญี่ปุ่น, เกาะไต้หวัน, เกาหลี, อัฟกานิสถาน และอิหร่าน
มีลักษณะบางอย่างทางโครงสร้างของร่างกายเหมือนกับซาลาแมนเดอร์ในยุคก่อนประวัติศาสตร์ มีพฤติกรรมการผสมพันธุ์คล้ายคลึงกัน คือ มีการปฏิสนธิเกิดขึ้นภายนอกลำตัว และไม่มีพฤติกรรมในการเกี้ยวพาราสี ตัวผู้ในบางสกุลแสดงความสนใจในตัวเมียต่อเมื่อมีถุงไข่โผล่ออกมาจากช่องทวารร่วมของตัวเมีย ในช่วงเวลาที่ตัวเมียปล่อยถุงไข่ติดกับวัสดุใต้น้ำและพยายามทำให้ถุงไข่หลุดออกจากช่องทวารร่วมนั้น ตัวผู้หลายตัวจะเข้าไปกลุ้มรุมตัวเมียและพยายามดันตัวเมียให้พ้นไปจากถุงไข่เพื่อถ่ายสเปิร์ม
การจำแนก

แบ่งออกได้เป็น 2 วงศ์
วงศ์ซาลาแมนเดอร์ยักษ์ (Cryptobranchidae)
วงศ์ซาลาแมนเดอร์เอเชีย (Hynobiidae)